જાણકારો પાસેથી પ્રાપ્ત થતી માહિતી મુજબ કેન્દ્ર સરકાર અને રાજ્ય સરકાર વચ્ચે જીએસટીને લઇને વિવાદ ઊભો થાય તો તેના નિરાકરણ માટે સ્વતંત્ર ટ્રિબ્યુનલની જોગવાઇ જીએસટી બિલમાં કરવામાં આવશે. ઉલ્લેખનીય છે કે વડા પ્રધાન, પૂર્વ વડા પ્રધાન મનમોહનસિંહ અને કોંગ્રેસ પક્ષનાં અધ્યક્ષા સોનિયા ગાંધીએ જીએસટી બિલ સંબંધે ચર્ચા કરી હતી, જેમાં સ્વતંત્ર ટ્રિબ્યુનલ બનાવવા ઉપર પણ ચર્ચા કરી થઇ હતી. આ ટ્રિબ્યુનલ કેન્દ્ર અને રાજ્ય વચ્ચે ઊભા થયેલા વિવાદિત મુદ્દા તથા કરસંબંધી તમામ વિવાદિત મુદ્દાઓની સુનાવણી કરશે.